**The Knife** (מילולית "הסכין") היה צמד מוזיקה אלקטרונית מגטבורג שבשוודיה, אשר פעל בין השנים 1999-2014. חברי הצמד היו האחים קארין ואולוף דרייר, שבנוסף לכך מנהלים חברת תקליטים משלהם בשם Rabid Records. הצמד זכה לפופולריות בעקבות אלבומם *Deep Cuts* משנת 2003.

חברי הצמד ידועים בכך שכמעט אינם משתפים פעולה עם המדיה ועם הזרם המרכזי, דבר אשר מאופיין במיעוט הופעות בציבור ובסירובם להשתתף בטקסי הענקת פרסי מוזיקה, דוגמת טקס ה"גראמיס"(אנ') השוודי.

היסטוריה
--------

הצמד הוקם בעיר גטבורג שבשוודיה בשנת 1999 לאחר התפרקות ההרכב Honey Is Cool בו הייתה חברה קארין, וזכה להכרה בינלאומית כאשר חוסה גונזלס, אף הוא יליד גטבורג, ביצע גרסת כיסוי לשירם "Heartbeats". גרסת הכיסוי שימשה את סוני בפרסומת למכשירי הטלוויזיה מסדרת BRAVIA, ויצאה כסינגל ב-2006. חברי הצמד הגיבו על כך בראיון שהופיע בעיתון השוודי דגנס ניהטר, וציינו כי חברת סוני שילמה סכום כסף גדול על מנת לקבל את הזכות להשתמש בשיר. אף על פי שחברי הצמד ידועים בדעותיהם האנטי-צרכניות, הם נימקו את הסכמתם לעסקה בכך שהם ציינו כי הם זקוקים לכסף על מנת להקים חברת תקליטים.

סיבוב ההופעות הראשון שלהם התקיים בשנת 2006, לאחר יציאת אלבומם השלישי Silent Shout. ה-DVD של סיבוב ההופעות הנ"ל יצא לאור בשוודיה ב-8 בנובמבר 2006 ונקרא *Silent Shout: An Audio Visual Experience*.

במרץ 2010 יצא אלבום האולפן הרביעי שלהם, Tomorrow, in a Year, אשר הופק בשיתוף פעולה עם הדיג'יי והמפיק הגרמני-אמריקני Mt. Sims, והמוזיקאי האנגלי Planningtorock. האלבום הוא למעשה הפסקול של אופרה באותו השם, המבוססת על "מוצא המינים" של דרווין, שנכתבה והולחנה על ידיהם עבור ההרכב המוזיקלי הדני Hotel Pro Forma.

לאחר שחברי הצמד נפרדו לזמן מה על מנת לפתח קריירת סולו עצמאית (קארין תחת השם פיבר ריי, ואולף תחת השמות DJ Coolof ו-Oni Ayhun), הודיעה קארין באתר הרשמי שלה ב-2010 כי היא ואחיה "החלו לנגן שוב ביחד", ובכך רמזה על חומר נוסף שהצמד עתיד להוציא לאור. ב-18 באפריל 2011, כחלק מפוסט באתר האינטרנט שלהם בנושא אפליה נגד הצוענים באירופה, הודיע הצמד שהם מקליטים אלבום חדש שיצא ב-2012. בדצמבר 2012, אושר כי אלבומם הבא ייקרא *Shaking the Habitual* ויצא ב-8 באפריל 2013. הצמד פרסם טריילר לאלבום בחשבון היוטיוב שלהם עם המסר: "מוזיקה יכולה להיות כל כך חסרת משמעות. היינו צריכים למצוא תאווה. ביקשנו מחברינו ומאוהבינו לעזור לנו". יחד עם האלבום, פורסמו גם תאריכי סיבוב ההופעות שיתקיים באירופה במהלך 2013. מאלבום זה יצא סינגל בשם "Full of Fire" אשר יצא ב-28 בינואר 2013 כסינגל הראשי של האלבום.

לאחר שהכריזו באפריל 2014 על כוונתם לנגן בפסטיבל Coachella של אותה השנה, הודיעו חברי הצמד גם על כוונתם לבצע סיבוב הופעות בצפון אמריקה באותה התקופה. במהלך סיבוב הופעות זה, ב-21 באוגוסט, הודיעו האחים על פירוק הצמד. בראיון האחרון שהעניק הצמד למגזין המוזיקה האמריקני Dazed, ציינה קארין כי "אין לנו שום התחייבות להמשיך, זה צריך להיות רק ותמיד בשביל הכיף". הופעתם האחרונה התקיימה בריקיווייק שבאיסלנד ב-8 בנובמבר 2014.

מערכת יחסים עם התקשורת
----------------------

הצמד ידוע בכך שכמעט אינו משתף פעולה עם התקשורת או עם סצנת המוזיקה המרכזית. עד 2005, הם לא ביצעו כלל הופעות חיות. חברי הצמד ממעטים להופיע בפומבי; רוב תמונות הקידום של הצמד הציגו את האחים לובשים מסכות ונציאניות הדומות למסכות אותם לבשו הרופאים שטיפלו במגפה השחורה בימי הביניים.

ב-2003 זכה הצמד בפרס "הרכב הפופ של השנה" מטעם פרס ה"גראמיס" השוודי, אך חברי הצמד החרימו את הטקס בכך ששלחו שתי נציגות מהקבוצה הפמיניסטית "גרילה גירלז" עם המספר "50" חקוק על תלבושותיהן, במחאה על טענתן כי תעשיית המוזיקה לוקה ב"שליטה גברית". אלבומם השני מ-2003, *Deep Cuts*, היה מועמד אף הוא לפרס "ההקלטה הטובה ביותר של השנה", פרס שבסופו של דבר זכתה בו להקת הקארדיגנס עבור אלבומם Long Gone Before Daylight. בטקס ה"גראמיס" של 2007, זכה הצמד בכל שש הקטגוריות שבהן היה מועמד: מלחין השנה, ה-DVD המוזיקלי של השנה, מפיק השנה, קבוצת הפופ של השנה, אלבום השנה ואמן השנה. בדומה לזכייתם ב-2003, גם מטקס זה הם נעדרו, ובמקום זאת בחרו לשלוח סרטון ערוך בו הם נראים כקשישים ובעלי קול מעובה מהרגיל.

האלבום Silent Shout נבחר לאלבום הטוב ביותר של 2006 על ידי מגזין האינדי האמריקני פיצ'פורק.

השפעות
------

בראיון שהעניקו לפיצ'פורק ב-2006, ציינו חברי הצמד כי מקורות ההשראה שלהם כוללים, בין היתר, את המוזיקאי והבמאי דייוויד לינץ', הבמאי הפיני אקי קאוריסמקי, סדרת משחקי הווידאו דום, סדרת הטלוויזיה הקנדית Trailer Park Boys, הסרט דוני דארקו וכן סרטי קולנוע דרום קוריאניים. בנוסף, ציינה קארין כי מקורות ההשפעה שלה כוללים את סוניק יות', קייט בוש, להקת הרוק האלקטרוני Le Tigre והלהקה האנגלית סוזי והבאנשיז, בעוד שאולוף ציין כי הוא הושפע ממוזיקת טכנו, מוזיקת גריים ומהיפ הופ דרומי.

דיסקוגרפיה
----------

* *The Knife* (2001)
* *Deep Cuts* (2003)
* *Silent Shout* (2006)
* *Tomorrow, in a Year* (יחד עם Mt. Sims ו-Planningtorock) (2010)
* *Shaking the Habitual* (2013)

קישורים חיצוניים
----------------

ויקישיתוף מדיה וקבצים בנושא **The Knife** בוויקישיתוף
* 

* אתר האינטרנט הרשמי של The Knife (באנגלית)
* The Knife, ברשת החברתית פייסבוק

* The Knife, ברשת החברתית טוויטר

* The Knife, ברשת החברתית אינסטגרם

* The Knife, סרטונים בערוץ היוטיוב

* The Knife, סרטונים באתר Vimeo

* The Knife, במסד הנתונים הקולנועיים IMDb (באנגלית)

* The Knife, באתר אייטונס (באנגלית)

* The Knife, באתר ספוטיפיי

* The Knife, באתר סאונדקלאוד (באנגלית)

* The Knife, באתר Last.fm (באנגלית)

* The Knife, באתר AllMusic (באנגלית)

* The Knife, באתר MusicBrainz (באנגלית)

* The Knife, באתר דיזר

* The Knife, באתר Discogs (באנגלית)

* The Knife, באתר Songkick (באנגלית)

* The Knife, באתר Genius

* The Knife, באתר SecondHandSongs

* The Knife, באתר בנדקמפ

* The Knife, באתר בילבורד (באנגלית)

* The Knife, באתר טיידל (באנגלית)

הערות שוליים
------------

1. ↑  "Grammisregn över Göteborg" (בשוודית). Sveriges Radio. 31 בינואר 2007. נבדק ב-24 במאי 2014. `{{cite web}}`:  (עזרה)
2. ↑  McLean, Craig (בינואר 2006). "Biography". theknife.net. אורכב מ-המקור ב-14 באפריל 2010. נבדק ב-8 במרץ 2010. `{{cite web}}`:  (עזרה)
3. ↑  Jones, Charlie Robin (12 בינואר 2010). "The Knife interview: "Yes!"". Dummy. אורכב מ-המקור ב-25 בינואר 2010. נבדק ב-24 בינואר 2010. `{{cite web}}`:  (עזרה)
4. ↑  Dreijer, Karin (23 בספטמבר 2010). "Hi..." feverray.com. אורכב מ-המקור ב-6 באוקטובר 2010. נבדק ב-18 באוקטובר 2010. `{{cite web}}`:  (עזרה)
5. ↑  "Take action for the housing rights of Roma in Rome!". theknife.net. 18 באפריל 2011. אורכב מ-המקור ב-26 באפריל 2011. נבדק ב-23 באפריל 2011. `{{cite web}}`:  (עזרה)
6. ↑  Phillips, Amy (12 בדצמבר 2012). "The Knife Return With New Album". Pitchfork Media. נבדק ב-14 בדצמבר 2012. `{{cite web}}`:  (עזרה)
7. 1 2  Minsker, Evan (14 בדצמבר 2012). "The Knife Reveal Release Date, Will Tour Next Year". Pitchfork Media. נבדק ב-14 בדצמבר 2012. `{{cite web}}`:  (עזרה)
8. ↑  Martins, Chris (12 בדצמבר 2012). "The Knife's New Album 'Shaking the Habitual' Due Spring 2013". *Spín*. Buzz Media. נבדק ב-14 בדצמבר 2012. `{{cite web}}`:  (עזרה)
9. ↑  "Full of Fire – Single av The Knife" (בשוודית). iTunes Store (SE). Apple. נבדק ב-3 בפברואר 2013. `{{cite web}}`:  (עזרה)
10. ↑  Pelly, Jenn; Minsker, Evan (9 בינואר 2014). "The Knife to Tour North America Surrounding Coachella". Pitchfork Media. נבדק ב-10 בינואר 2014. `{{cite web}}`:  (עזרה)
11. ↑  Gordon, Jeremy (21 באוגוסט 2014). "The Knife Call It Quits". Pitchfork Media. נבדק ב-21 באוגוסט 2014. `{{cite web}}`:  (עזרה)
12. ↑  Denney, Alex (21 באוגוסט 2014). "The Knife are no more – read their last interview". *Dazed*. נבדק ב-21 באוגוסט 2014. `{{cite web}}`:  (עזרה)
13. 1 2  Foley, Jack. "The Knife – Swedish duo hoping to cut it in synth-pop world". IndieLondon. אורכב מ-המקור ב-3 במרץ 2016. נבדק ב-9 בנובמבר 2009. `{{cite web}}`:  (עזרה)
14. ↑  "Top 50 Albums of 2006". *Pitchfork*. 19 בדצמבר 2006. נבדק ב-4 ביולי 2008. `{{cite web}}`:  (עזרה)
15. ↑  Pytlik, Mark (24 ביולי 2006). "Interviews: The Knife". Pitchfork Media. נבדק ב-4 ביולי 2011. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 8017408
* BnF: cb15011253f (data)
* GND: 10169958-X
* ISNI: 0000 0001 1464 7647
* LCCN: no2006103970
* MusicBrainz: bf710b71-48e5-4e15-9bd6-96debb2e4e98
* NKC: xx0116925
* VIAF: 133539690
* WorldCat: lccn-no2006103970

 |